Άγνωστος Χειμώνας

Ο Γιώργος Σιατίτσας, (2 Οκτωβρίου 1983), περισσότερο γνωστός με το καλλιτεχνικό του όνομα Άγνωστος Χειμώνας (ή αλλιώς Σχίζο / Σχιζοφρενής), είναι Έλληνας ράπερ, μέλος του συγκροτήματος Ψυχόδραμα 07 και παλαιότερο μέλος της hip hop κολεκτίβας Hit & Rap Crew.

 Τον Νοέμβριο του 2008, ο Άγνωστος Χειμώνας κυκλοφόρησε την πολυαναμενόμενη πρώτη του επίσημη προσωπική δουλειά, με τίτλο "Από Τη Νύχτα Που Γύρισα Τον Ήλιο". Είχε προηγηθεί μια πορεία οκτώ ετών όπου ο Άγνωστος Χειμώνας ως μέλος των Ψυχόδραμα 07 πραγματοποίησε δεκάδες εμφανίσεις ανά την Ελλάδα και κυκλοφορούσε υλικό σε συνεργασία με τα υπόλοιπα μέλη του σχήματος. Η παραγωγή του πρώτου του ολοκληρωμένου δίσκου ξεκίνησε το 2004 και ολοκληρώθηκε σχεδόν τρεισήμισι χρόνια αργότερα. Αποτελείται από 10 κομμάτια, των οποίων τη μουσική παραγωγή υπογράφουν οι B-Digital, Ταυτισμένος Λάθος, Προπάτωρ και Απλά Μια Φωνή. Στον δίσκο συμμετείχαν οι Ταυτισμένος Λάθος και Dust Rhymes, ενώ το κομμάτι "Άρρωστης Εικόνας" κυκλοφόρησε και με την μορφή Video Clip. Ο δίσκος απέσπασε εξαιρετικές κριτικές από το κοινό. Τον Ιούνιο του 2010, σχεδόν ενάμιση χρόνο μετά την επιτυχία του πρώτου, κυκλοφόρησε ο δεύτερος solo δίσκος του Άγνωστου Χειμώνα, "Στα Βήματα Του Ίσκιου", τον οποίο απαρτίζουν 12 κομμάτια, συν ένα bonus (το 13ο κομμάτι, με τίτλο "Τι Να Μου Πεις Κι Εσύ"). Την μουσική παραγωγή επιμελήθηκαν οι B-Digital, Cisco Kid, Loopatic, Madness Key, Άυλος, Προπάτωρ και Τσέκος. Όσον αφορά το ερμηνευτικό μέρος, τα raps του Α.Χ. ενισχύουν οι Ψυχόδραμα 07, καθώς κι οι Loopatic, Παράξενος, Αυτόνομο Αγκάθι, Just Dave, Βικέντιος και Τσέκος. Οι πικαπισμοί έγιναν από τους B-Digital, Dj Booker και Dj Rsn. Μετά από μια απουσία δυόμιση περίπου ετών από την δισκογραφία, ο Άγνωστος Χειμώνας επέστρεψε με την τρίτη του ολοκληρωμένη δουλειά (με τίτλο "Μετάβαση"), τον Νοέμβριο του 2012. Πρόκειται για έναν δίσκο μικρότερης διάρκειας από τους δύο προηγούμενους (EP) στο οποίο συμπεριλήφθηκαν 7 κομμάτια. Συμμετοχές υπήρξαν μόνο από μέλη των Ψυχόδραμα 07 (Ταυτισμένος Λάθος και Ασύμφορος Όρος), ενώ οι μουσικές παραγωγές έγιναν από τους Loopatic, Τσέκο, Ταυτισμένο Λάθος, αλλά και τον ίδιο τον Α.Χ. (στο κομμάτι "Κρατάμε"). Την ίδια μέρα με την κυκλοφορία του EP, βγήκε και το κομμάτι "Μια Γεύση Χειμώνα" ως Video Clip. Όπως συνέβη και με τους δύο προηγούμενους δίσκους, έτσι κι αυτός, κυκλοφόρησε σε hard copy (σε μορφή CD) και ήταν διαθέσιμος στις ζωντανές εμφανίσεις του Άγνωστου Χειμώνα. Τον Μάρτιο του 2018, ο Άγνωστος Χειμώνας επανήλθε στο προσκήνιο μετά από μια μεγάλη παύση, με την κυκλοφορία του δίσκου "Η Άκρη". Το album συνθέτουν 11 κομμάτια, από τα οποία απουσιάζουν οι συμμετοχές από άλλους MCs. Την επιμέλεια της μουσικής παραγωγής ανέλαβαν οι B-Digital, Loopatic, Τσέκος και Krus, καθώς κι ο ίδιος ο Άγνωστος Χειμώνας. Ένα μήνα μετά την επίσημη κυκλοφορία του δίσκου, το κομμάτι "Το Φάντασμα" κυκλοφόρησε σε Video Clip. Ο εν λόγω δίσκος, σε αντίθεση με τις προηγούμενες κυκλοφορίες του Άγνωστου Χειμώνα, δεν ήταν διαθέσιμος σε hard copy, παρά μόνο σε digital μορφή στο διαδίκτυο. Ο Άγνωστος Χειμώνας έχει συνεργαστεί από το ξεκίνημα της μουσικής του δαδρομής με πληθώρα Ελλήνων μουσικών της Hip Hop, εκτός από τα υπόλοιπα μέλη των Ψυχόδραμα 07. Ενδεικτικά, έχει εμφανιστεί σε κομμάτια των: Λόγος Απειλή, Detro, Απρόσωπα Πρόσωπα, Ορθολογιστές, Loopatic, Κύκνειο Άσμα, Ήρωα, Προπάτωρ, Dust Rhymes, Τραγικός Είρωνας, Μόνιμο Κάτοικο, Άλφα Ύψιλον, Productive, Αυτόνομο Αγκάθι, Twinsanity. Επίσης, έχει μοιραστεί το stage σε ζωντανές εμφανίσεις με κορυφαία ονόματα της παγκόσμιας σκήνης, όπως οι B-Real, Foreign Beggars, Kenny Arkana και Babylon Warchild. Απο Τη Νύχτα Που Γύρισα Τον Ήλιο (2008 / LP) Στα Βήματα Του Ίσκιου (2010 / LP) Μετάβαση (2012 / EP) Η Άκρη (2018 / LP) "Άγνωστος Χειμώνας" (2001) "Το 'Χω" (2011)"Ενοχή" feat. Daffy (2014)"Ένωση" (2016)"Βρώμικο" (2018)"Δύο γυμνά καλώδια" (2018) "Ποτάμι" (2019) Demo (2004, Mixtape) Στο Στόμα Της Πόλης (2010, Compilation Album) "Το Φάντασμα" (2018) "Το Τετράγωνο" (2015) "Μια Γεύση Χειμώνα" (2012) "Άρρωστης Εικόνας" (2008) Βρώμικος Νότος - Στη Ζώνη Του Λυκόφωτος (2012)Dust Rhymes - Αβάπτιστων Λύκων feat. Άγνωστος Χειμώνας & Dj Rsn (2009)